Címlap / Kultúra / Javier Moro: Indiai szenvedély
2012. június 19. 23:44
India, Könyv, Könyvajánló, Románc, Románia, Szerelem
Aki szereti a vérbő, szenvedélyes, fantáziadús regényeket, a szabadon áradó, mégis valóságos tündérmeséket, feltétlenül olvassa el ezt a nemcsak a belbecs, hanem a külcsín okán is lenyűgöző, pazarul elkészített könyvkülönlegességet, amelyet - hab a tortán - korabeli fotókkal is illusztráltak.
Megismerhetjük egy elszegényedett kisnemesi családból származó, félanalfabéta lány dicsőséges felemelkedésének históriáját, lelkének valamennyi rezdülését, örömteli és mély fájdalomba fojtott pillanatait. A huszadik század elejének egyik legizgalmasabb szerelmi kapcsolatáról mesélő regényben a dokumentarista hűséggel ábrázolt valóság szépen simul bele a szépirodalmi elbeszélés finoman szőtt, színes fátylába.